ddrg/super_eurlex huggingface dataset:
98/736/YUTP: Yhteinen toiminta 22 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen J.3 artiklan perusteella rikostutkinta-asiantuntijoiden lähettämisestä Jugoslavian liittotasavaltaan



Virallinen lehti nro L 354 , 30/12/1998 s. 0003 - 0003



YHTEINEN TOIMINTA 22 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen J.3 artiklan perusteella rikostutkinta-asiantuntijoiden lähettämisestä Jugoslavian liittotasavaltaan (98/736/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan ja J.11 artiklan 2 kohdan, ottaa huomioon Wienin Eurooppa-neuvoston 11 ja 12 päivänä joulukuuta 1998 antamiin päätelmiin sisältyvät yleiset suuntaviivat, sekä katsoo, että neuvosto tuomitsi 5 päivänä lokakuuta 1998 hyväksymissään päätelmissä ankarasti Kosovon julmuuksista vastuussa olevat ja kehotti Belgradin viranomaisia välittömästi suorittamaan tutkimukset sekä selvittämään syyllisten henkilöllisyyden ja rankaisemaan heitä, ja neuvosto päätti tähän liittyen lähettää mahdollisimman pian EU:n rikostutkinta-asiantuntijaryhmän tutkimaan Kosovossa viime aikoina oletettavasti tapahtuneita siviilien murhia; ryhmällä olisi oltava esteetön pääsy tarvittaville alueille Jugoslavian liittotasavallassa ja sille olisi taattava riippumattomat työskentelyolosuhteet, ON HYVÄKSYNYT TÄMÄN YHTEISEN TOIMINNAN: 1 artikla 1. EU:n rikostutkinta-asiantuntijaryhmä suorittaa puolueettomia ja riippumattomia tutkimuksia paikoissa, joissa siviilejä on ilmoitettu tapetun Kosovossa, muun muassa Glodjanessa, Globovacissa, Gorne Obrinjessa, Kleckassa, Orahovacissa ja Volujakissa. 2. Valtuuskunta raportoi tutkimustensa tuloksista neuvostolle. 2 artikla 1. EU:n rikostutkinta-asiantuntijoiden lähettämiseen liittyviä kustannuksia varten Euroopan yhteisöjen yleiseen talousarvioon otetaan määrältään enintään 950 000 euron määräraha tämän yhteisen toiminnan hyväksymispäivästä alkaen. 2. Edellä 1 kohdassa tarkoitetusta määrärahasta rahoitettavia menoja hallinnoidaan kyseiseen talousarvioon sovellettavien yhteisön menettelyjen ja sääntöjen mukaisesti. 3 artikla Tämä yhteinen toiminta tulee voimaan 1 päivänä tammikuuta 1999. 4 artikla Tämä yhteinen toiminta julkaistaan virallisessa lehdessä. Tehty Brysselissä 22 päivänä joulukuuta 1998. Neuvoston puolesta C. EINEM Puheenjohtaja
FI Euroopan yhteisöjen virallinen lehti 14.9.1999 L 242/31
(Euroopan unionista tehdyn sopimuksen V osastoa soveltamalla annetut säädökset)
NEUVOSTON YHTEINEN KANTA
13 päivältä syyskuuta 1999,
Libyasta määritellyn yhteisen kannan 1999/261/YUTP muuttamisesta
(1999/611/YUTP)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja
erityisesti sen 15 artiklan,
sekä katsoo seuraavaa:
1)neuvosto määritteli 16 päivänä huhtikuuta 1999
yhteisen kannan 1999/261/YUTP(1), jolla keskeytettiin
Yhdistyneiden Kansakuntien turvallisuusneuvostonpäätöslauselmiin 748 (1992) ja 883 (1993) perustuvatLibyan vastaiset rajoittavat toimenpiteet ja jolla vahvis-tettiin ne toimenpiteet, joista jäsenvaltiot päättivät alun-perin 27 päivänä tammikuuta ja 14 päivänä huhtikuuta1986 Libyan terrorismille antaman tuen vuoksi,
2)kyseisen yhteisen kannan 3 artiklassa säädetään YK:nturvallisuusneuvoston päätöslauselman 883 (1993) 16artiklan mukaisesti, että yhteistä kantaa tarkastellaanuudelleen Yhdistyneiden Kansakuntien pääsihteerintoimitettua kertomuksen siitä, onko Libya täyttänytmuut YK:n turvallisuusneuvoston päätöslauselmissa 731(1992) ja 748 (1992) olevat ehdot,
3)YK:n pääsihteeri toimitti 30 päivänä kesäkuuta 1999mainitun kertomuksen, jonka terrorismista pidättäyty-mistä koskevassa kohdassa mainitaan useita seikkoja,joiden perusteella voidaan katsoa, että Libyan viran-omaisten viimeaikaiset toimet ovat olleet osoitus Libyanhallituksen pidättäytymisestä terrorismista, ja
4)tämän vuoksi Euroopan unioni pitää aiheellisena kumotaedelleen voimassa olevat Libyan vastaiset rajoittavattoimenpiteet lukuun ottamatta aseidenvientikieltoa,ON MÄÄRITELLYT TÄMÄN YHTEISEN KANNAN:
1 artikla
Yhteinen kanta 1999/261/YUTP muutetaan seuraavasti:
a) poistetaan 2 artiklan 1 kohdan b, c ja d alakohta;
b) korvataan 3 kohta seuraavasti:
”3 artiklaTätä yhteistä kantaa tarkastellaan uudelleen kuuden
kuukauden kuluttua tai tarvittaessa.”
2 artikla
Tämä yhteinen kanta tulee voimaan päivänä, jona se hyväksy-
tään.
3 artikla
Tämä yhteinen kanta julkaistaan virallisessa lehdessä.
Tehty Brysselissä 13 päivänä syyskuuta 1999.
Neuvoston puolesta
T. HALONEN
Puheenjohtaja
(1) EYVL L 103, 20.4.1999, s. 1.
1999/522/YUTP: Neuvoston yhteinen toiminta 29 päivältä heinäkuuta 1999, Yhdistyneiden Kansakuntien Kosovon rauhanturvajoukkojen rakenteiden (UNMIK) perustamisesta



Virallinen lehti nro L 201 , 31/07/1999 s. 0001 - 0001



NEUVOSTON YHTEINEN TOIMINTA 29 päivältä heinäkuuta 1999, Yhdistyneiden Kansakuntien Kosovon rauhanturvajoukkojen rakenteiden (UNMIK) perustamisesta (1999/522/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: 1) Yhdistyneiden Kansakuntien turvallisuusneuvoston 10 päivänä kesäkuuta 1999 antamassa päätöslauselmassa n:o 1244 (1999) vahvistetaan Yhdistyneiden Kansakuntien pääsihteerin erityisedustajan johdolla tapahtuvan Kosovon siviilihallinnon järjestämisen (UNMIK) periaate, 2) Yhdistyneiden Kansakuntien pääsihteerin erityisedustajaa avustaa hänen tehtävissään neljä apulaiserityisedustajaa, joista kullakin on vastuullaan yksi tärkeä UNMIK:n osa-alue, 3) Yhdistyneiden Kansakuntien pääsihteeri on halunnut antaa Kosovon talouden jälleenrakennuksen, olojen ennalleen palauttamisen ja kehityksen Euroopan unionin tehtäväksi. Neuvosto ilmaisi 19 päivänä heinäkuuta 1999 tyytyväisyytensä nopeasta toimintavalmiuteen saattamisesta UNMIK:n neljännellä osa-alueella sekä siitä, että Yhdistyneiden Kansakuntien pääsihteeri oli 2 päivänä heinäkuuta 1999 nimennyt Joly Dixonin apulaiserityisedustajaksi, ON HYVÄKSYNYT TÄMÄN YHTEISEN TOIMINNAN: 1 artikla Euroopan unioni huolehtii sille uskotun UNMIK:n osa-alueen perustamisesta ja toteaa, että Yhdistyneiden Kansakuntien pääsihteeri on nimennyt Joly Dixonin kyseisen osa-alueen johtajaksi. 2 artikla 1. Edellä 1 artiklassa tarkoitetun tehtävän toteuttamiseen tarkoitettu rahoitusohje on 31 päivänä joulukuuta 1999 päättyvänä ajanjaksona 910000 euroa. 2. Edellä 1 kohdassa tarkoitetulla rahoitusohjeella on tarkoitus kattaa Euroopan unionille uskotun UNMIK:n osa-alueen perusrakenteiden ja juoksevan toiminnan menot, myös lähetettyjen työntekijöiden matka- ja oleskelukulut sekä päivärahat samoin kuin paikallisten työntekijöiden palkat. 3. Jäsenvaltiot ja Euroopan unionin toimielimet voivat ehdottaa työntekijöiden lähettämistä unionille uskotun UNMIK:n osa-alueen käyttöön. Tapauksesta riippuen joko kyseinen jäsenvaltio tai Euroopan unionin toimielin vastaa lähetettyjen työntekijöiden palkoista. 3 artikla Tätä yhteistä toimintaa sovelletaan 2 päivästä heinäkuuta 1999 31 päivään joulukuuta 1999. 4 artikla Tämä yhteinen toiminta julkaistaan virallisessa lehdessä. Tehty Brysselissä 29 päivänä heinäkuuta 1999. Neuvoston puolesta T. HALONEN Puheenjohtaja
Oikaistaan - 1999/34/YUTP: Yhteinen toiminta 17 päivältä joulukuuta 1998, jonka neuvosto on hyväksynyt Euroopan unionista tehdyn sopimuksen J.3 artiklan perusteella Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen



Virallinen lehti nro L 093 , 08/04/1999 s. 0028



/* Tätä julkaisua koskeva oikaisu on julkaistu seuraavalla kielellä tai kielillä: saksa Ks. asianomainen Celex-toisinto tai -toisinnot tai kyseessä olevalla kielellä tai kielillä julkaistussa EYVL:ssä ilmoitettu sivunumero Rectother52 */
1999/864/YUTP: Neuvoston yhteinen toiminta 21 päivältä joulukuuta 1999, Yhdistyneiden Kansakuntien Kosovon rauhanturvajoukkojen rakenteiden (UNMIK) perustamista koskevan neuvoston yhteisen toiminnan 1999/522/YUTP voimassaolon pidentämisestä



Virallinen lehti nro L 328 , 22/12/1999 s. 0067 - 0067



NEUVOSTON YHTEINEN TOIMINTA 21 päivältä joulukuuta 1999, Yhdistyneiden Kansakuntien Kosovon rauhanturvajoukkojen rakenteiden (UNMIK) perustamista koskevan neuvoston yhteisen toiminnan 1999/522/YUTP voimassaolon pidentämisestä (1999/864/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: 1) Yhdistyneiden Kansakuntien Kosovon rauhanturvajoukkojen rakenteiden (UNMIK)(1) perustamista koskevan 29 päivänä heinäkuuta 1999 tehdyn neuvoston yhteisen toiminnan 1999/522/YUTP voimassaolo päättyy 31 päivänä joulukuuta 1999. 2) Yhteisen toiminnan voimassaolo olisi jatkettava vain rajoitetun ajan, koska neuvosto on saanut tietää komission aikomuksesta ehdottaa keskipitkän ja pitkän aikavälin rahoitusratkaisua asianmukaisin yhteisön toimenpitein UNMIK:n neljännen osa-alueen tukemiseksi edelleen, ON HYVÄKSYNYT TÄMÄN YHTEISEN TOIMINNAN: 1 artikla Jatketaan yhteisen toiminnan 1999/522/YUTP voimassaoloa 29 päivään helmikuuta 2000. 2 artikla 1. Edellä 1 artiklassa yhteisen toiminnan 1999/522/YUTP voimassaolon jatkamiseen liittyviin menoihin tarkoitettu rahoitusohje on 290000 euroa. 2. Edellä 1 kohdassa säädetystä määrästä rahoitettavia menoja hallinnoidaan talousarvioon sovellettavien yhteisön menettelyjen ja sääntöjen mukaisesti. 3 artikla Tämä yhteinen toiminta tulee voimaan 1 päivänä tammikuuta 2000. 4 artikla Tämä yhteinen toiminta julkaistaan virallisessa lehdessä. Tehty Brysselissä 21 päivänä joulukuuta 1999. Neuvoston puolesta Puheenjohtaja T. HALONEN (1) EYVL L 201, 31.7.1999, s. 1.
1999/844/YUTP: Neuvoston yhteinen toiminta 17 päivältä joulukuuta 1999, Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin hyväksytyn yhteisen toiminnan 95/545/YUTP jatkamisesta



Virallinen lehti nro L 326 , 18/12/1999 s. 0072 - 0072



NEUVOSTON YHTEINEN TOIMINTA 17 päivältä joulukuuta 1999, Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin hyväksytyn yhteisen toiminnan 95/545/YUTP jatkamisesta (1999/844/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: 1) Neuvosto hyväksyi 11 päivänä joulukuuta 1995 yhteisen toiminnan 95/545/YUTP Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin(1). Sitä jatkettiin viimeksi 26 päivän lokakuuta 1998 tehdyllä päätöksellä 98/737/YUTP(2) ja täydennettiin päätöksellä 1999/191/YUTP(3). 2) Yhteisen toiminnan 95/545/YUTP voimassaolo päättyy 31 päivänä joulukuuta 1999, joten sitä olisi jatkettava. 3) Rauhan täytäntöönpanoneuvoston johtoryhmä hyväksyi 29. lokakuuta 1999 Yhdistyneiden Kansakuntien korkean edustajan toimiston talousarvion vuodeksi 2000, ON HYVÄKSYNYT TÄMÄN YHTEISEN TOIMINNAN: 1 artikla Jatketaan yhteisen toiminnan 95/545/YUTP voimassaoloa 31 päivään joulukuuta 2000. 2 artikla 1. Korkean tason edustajan tehtävästä aiheutuvia operatiivisia kuluja koskevan Euroopan unionin rahoitusosuuden kattamiseen tarkoitettu rahoitusohje on 11 miljoonaa euroa vuodeksi 2000. 2. Edellä 1 kohdassa määrätyllä summalla rahoitettavia menoja hallinnoidaan talousarvioon sovellettavien yhteisön menettelyjen ja sääntöjen mukaisesti. 3 artikla Tämä yhteinen toiminta tulee voimaan päivänä, jona se hyväksytään. 4 artikla Tämä yhteinen toiminta julkaistaan virallisessa lehdessä. Tehty Brysselissä 17 päivänä joulukuuta 1999. Neuvoston puolesta K. HEMILÄ Puheenjohtaja (1) EYVL L 309, 21.12.1995, s. 2. (2) EYVL L 354, 30.12.1998, s. 4. (3) EYVL L 63, 12.3.1999, s. 5.
1999/843/YUTP: Neuvoston yhteinen toiminta 17 päivältä joulukuuta 1999, Euroopan unionin erikoislähettilään nimeämisestä Lähi-Idän rauhanprosessiin hyväksytyn yhteisen toiminnan 96/676/YUTP jatkamisesta ja muuttamisesta



Virallinen lehti nro L 326 , 18/12/1999 s. 0071 - 0071



NEUVOSTON YHTEINEN TOIMINTA 17 päivältä joulukuuta 1999, Euroopan unionin erikoislähettilään nimeämisestä Lähi-Idän rauhanprosessiin hyväksytyn yhteisen toiminnan 96/676/YUTP jatkamisesta ja muuttamisesta (1999/843/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan ja 18 artiklan 5 kohdan, sekä katsoo seuraavaa: 1) Euroopan unionin erikoislähettilään nimeämisestä Lähi-idän rauhanprosessiin 25 päivänä marraskuuta 1996 hyväksytyn yhteisen toiminnan 96/676/YUTP(1), sellaisena kuin se on viimeksi muutettuna neuvoston päätöksellä 98/608/YUTP(2) ja neuvoston yhteisellä toiminnalla 1999/664/YUTP(3), voimassaolo päättyy 31 päivänä joulukuuta 1999. 2) Euroopan unioni katsoo, että kyseisen yhteisen toiminnan voimassaoloa olisi jatkettava 31 päivään joulukuuta 2000. 3) Jotta erikoislähettilään toiminnan vaikutus olisi mahdollisimman suuri, se olisi sovitettava yhteen Euroopan unionin yleisen toiminnan kanssa, ON HYVÄKSYNYT TÄMÄN YHTEISEN TOIMINNAN: 1 artikla Jatketaan yhteisen toiminnan 96/676/YUTP voimassaoloa 31 päivään joulukuuta 2000. 2 artikla 1. Euroopan unionin erikoislähettilään tehtäviin liittyvien kustannusten kattamiseen tarkoitettu rahoitusohje on 2845000 euroa vuodeksi 2000. 2. Edellä 1 kohdassa määrätyllä summalla rahoitettavia menoja hallinnoidaan talousarvioon sovellettavien yhteisön menettelyjen ja sääntöjen mukaisesti. 3 artikla Euroopan unionin edustaja saa ohjeensa puheenjohtajavaltiolta ja raportoi tämän nimissä sekä yhteisen ulko- ja turvallisuuspolitiikan korkeana edustajan toimivan neuvoston pääsihteerin avustamana neuvostolle säännöllisesti ja aina kun siihen on aihetta. Komissio osallistuu työhön täysimääräisesti. 4 artikla Tämä yhteinen toiminta tulee voimaan 1 päivänä tammikuuta 2000. 5 artikla Tämä yhteinen toiminta julkaistaan virallisessa lehdessä. Tehty Brysselissä 17 päivänä joulukuuta 1999. Neuvoston puolesta Puheenjohtaja K. HEMILÄ (1) EYVL L 315, 4.12.1996, s. 1. (2) EYVL L 290, 29.10.1998, s. 4. (3) EYVL L 264, 12.10.1999, s. 1.
1999/727/YUTP: Neuvoston yhteinen kanta 15 päivältä marraskuuta 1999, Talebania koskevista rajoittavista toimenpiteistä



Virallinen lehti nro L 294 , 16/11/1999 s. 0001 - 0001



NEUVOSTON YHTEINEN KANTA 15 päivältä marraskuuta 1999, Talebania koskevista rajoittavista toimenpiteistä (1999/727/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: 1) Yhdistyneiden Kansakuntien turvallisuusneuvosto hyväksyi 15 päivänä lokakuuta 1999 päätöslauselman 1267 (1999) afganistanilaisen, Talebanina tunnetun ja itseään myös Afganistanin islamilaiseksi emiraattikunnaksi nimittävän ryhmittymän vastaisten toimenpiteiden toteuttamisesta siinä tapauksessa, ettei Taleban luovuta Osama bin Ladenia 14 päivään marraskuuta 1999 mennessä. Kyseiset toimenpiteet koskevat Talebanin omistamien tai vuokraamien taikka Talebanin käytössä olevien ilma-alusten lentojen kieltämistä sekä Talebanin ulkomailla olevien varojen ja muiden rahoituslähteiden jäädyttämistä. 2) Jäljempänä mainittavien toimenpiteiden täytäntöönpano edellyttää yhteisön toimia, ON HYVÄKSYNYT SEURAAVAN YHTEISEN KANNAN: 1 artikla Kielletään Talebanin omistamien tai vuokraamien taikka Talebanin käytössä olevien tai sen puolesta käytettävien ilma-alusten Euroopan yhteisöön ja sieltä pois suuntautuvat lennot Yhdistyneiden Kansakuntien päätöslauselman 1267 (1999) mukaisesti. 2 artikla Ulkomailla olevat Talebanin varat ja muut rahoituslähteet jäädytetään Yhdistyneiden Kansakuntien päätöslauselman 1267 (1999) mukaisesti. 3 artikla Tämä yhteinen kanta tulee voimaan päivänä, jona se hyväksytään. 4 artikla Yhteinen kanta julkaistaan virallisessa lehdessä. Tehty Brysselissä 15 päivänä marraskuuta 1999. Neuvoston puolesta T. HALONEN Puheenjohtaja
1999/624/YUTP: Neuvoston yhteinen kanta 16 päivältä syyskuuta 1999, Indonesiaa koskevista rajoittavista toimenpiteistä



Virallinen lehti nro L 245 , 17/09/1999 s. 0053 - 0053



NEUVOSTON YHTEINEN KANTA 16 päivältä syyskuuta 1999, Indonesiaa koskevista rajoittavista toimenpiteistä (1999/624/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, ottaa huomioon neuvoston 13 päivänä syyskuuta 1999 hyväksymät päätelmät, sekä katsoo seuraavaa: 1) Ottaen huomioon nykyisen kauhistuttavan tilanteen Itä-Timorissa, jossa ihmisoikeuksia ja kansainvälistä humanitaarista oikeutta loukataan vakavalla tavalla; Euroopan unioni katsoo, että on aiheellista toteuttaa ankaria rajoittavia toimenpiteitä Indonesian tasavaltaa vastaan, mikä on myös 8 päivänä kesäkuuta 1998 hyväksyttyjen aseiden vientiä koskevien käytännesääntöjen mukaista. 2) Yhteisön toiminta on tarpeen toimenpiteiden toteuttamiseksi kansallisiin tukahduttamistoimiin tai terrorismin mahdollisesti käytettävien tarvikkeiden toimittamisen estämiseksi, ON HYVÄKSYNYT TÄMÄN YHTEISEN KANNAN: 1 artikla Kielletään aseiden, ampumatarvikkeiden ja sotakaluston vienti Indonesian tasavaltaan. Ensimmäisessä kohdassa tarkoitettu kielto koskee tappamiseen tarkoitettuja aseita ja niiden ammuksia, asealustoja, muita sotilaalliseen käyttöön tarkoitettuja alustoja ja lisävarusteita. Se koskee myös varaosia, korjauksia, huoltoa ja sotilasteknologian siirtoa. Kielto koskee myös ennen kiellon alkamista tehtyjä sopimuksia. 2 artikla Kansallisiin tukahduttamistoimiin tai terrorismiin mahdollisesti käytettävien tarvikkeiden toimittaminen Indonesian tasavaltaan on kielletty. 3 artikla Kahdenvälinen sotilaallinen yhteistyö Indonesian tasavallan ja jäsenvaltioiden välillä keskeytetään. 4 artikla Jotta edellä tarkoitetut toimenpiteet olisivat mahdollisimman tehokkaita, Euroopan unioni ponnistelee muiden maiden rohkaisemiseksi hyväksymään rajoittavia toimenpiteitä, jotka ovat samankaltaisia kuin tässä yhteisessä kannassa. 5 artikla Tämä yhteinen kanta tulee voimaan päivänä, jona se hyväksytään. Sitä arvioidaan jatkuvasti uudelleen. Se lakkaa olemasta voimassa 17 päivänä tammikuuta 2000. 6 artikla Tämä yhteinen kanta julkaistaan virallisessa lehdessä. Tehty Brysselissä 16 päivänä syyskuuta 1999. Neuvoston puolesta T. HALONEN Puheenjohtaja
Neuvoston yhteinen kanta 16 päivältä kesäkuuta 2000, jolla kumotaan Kaakkois-Euroopan vakauden ja hyvien naapuruussuhteiden kehittämisprosessista määritelty yhteinen kanta 98/633/YUTP



Virallinen lehti nro L 144 , 16/06/2000 s. 0035 - 0035



Neuvoston yhteinen kanta 16 päivältä kesäkuuta 2000, jolla kumotaan Kaakkois-Euroopan vakauden ja hyvien naapuruussuhteiden kehittämisprosessista määritelty yhteinen kanta 98/633/YUTP (2000/387/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvosto määritteli 9 päivänä marraskuuta 1998 yhteisen kannan 98/633/YUTP(1), jonka tavoitteena on vahvistaa unionin tukea Kaakkois-Euroopan vakauden ja hyvien naapuruussuhteiden kehittämistä koskevalle Royaumont'n prosessille. (2) Euroopan unionin jäsenvaltioiden ulkoasiainministerit ja Euroopan yhteisöjen komissio yhdessä muiden Kaakkois-Euroopan vakaussopimuksen osapuolten kanssa päättivät 10 päivänä kesäkuuta 1999 tehdä Kaakkois-Euroopan vakaussopimuksen. (3) Royaumont'n prosessin tavoitteet sisältyvät vakaussopimuksen demokratiaa ja ihmisoikeuksia käsittelevän työpöydän 1 soveltamisalaan. (4) Aikaisemmin Royaumont'n prosessissa toteutettu toiminta on siten siirretty kyseisen työpöydän piiriin. (5) Sen vuoksi yhteinen kanta 98/633/YUTP olisi kumottava, ON HYVÄKSYNYT TÄMÄN YHTEISEN KANNAN: 1 artikla Kumotaan yhteinen kanta 98/633/YUTP. 2 artikla Tämä yhteinen kanta tulee voimaan päivänä, jona se hyväksytään. 3 artikla Tämä yhteinen kanta julkaistaan virallisessa lehdessä. Tehty Luxemburgissa 16 päivänä kesäkuuta 2000. Neuvoston puolesta Puheenjohtaja L. Capoulas Santos (1) EYVL L 302, 12.11.1998, s. 1.
2000/176/YUTP: Neuvoston yhteinen kanta 28 päivältä helmikuuta 2000, Jugoslavian liittotasavaltaa koskevista rajoittavista toimenpiteistä vahvistetun yhteisen kannan 1999/318/YUTP 4 artiklan täytäntöönpanon lykkäämisestä rajoitetuksi ajaksi sekä yhteisen kannan 98/426/YUTP kumoamisesta



Virallinen lehti nro L 056 , 01/03/2000 s. 0001 - 0001



NEUVOSTON YHTEINEN KANTA 28 päivältä helmikuuta 2000, Jugoslavian liittotasavaltaa koskevista rajoittavista toimenpiteistä vahvistetun yhteisen kannan 1999/318/YUTP 4 artiklan täytäntöönpanon lykkäämisestä rajoitetuksi ajaksi sekä yhteisen kannan 98/426/YUTP kumoamisesta (2000/176/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Yhteisessä kannassa 1999/318/YUTP(1) neuvosto on ilmaissut tukevansa Belgradin hallintoon kohdistettujen pakotteiden voimassa pitämistä tai vahvistamista ilman, että Serbian kansaa rangaistaan. (2) Ottaen huomioon Jugoslavian liittotasavallan demokraattisten voimien kiireellisen ja yksimielisen pyynnön neuvosto teki päätelmissään 14 päivältä helmikuuta 2000 päätöksen lykätä lentokiellon täytäntöönpanoa kuudella kuukaudella. (3) Yhteisen kannan 1999/318/YUTP 4 artiklan täytäntöönpanoa olisi tämän johdosta lykättävä. (4) Tästä täytäntöönpanon lykkäämisestä aiheutuvien toimenpiteiden täysimääräiseksi täytäntöönpanemiseksi tarvitaan yhteisön toimia. (5) Yhteisen kannan 1999/318/YUTP säännökset ovat korvanneet jugoslavilaisia liikenteenharjoittajia koskevasta lentokiellosta Jugoslavian liittotasavallan ja Euroopan yhteisön välillä hyväksytyn yhteisen kannan 98/426/YUTP(2). Oikeusvarmuuteen liittyvistä syistä yhteinen kanta 98/426/YUTP olisi sen vuoksi kumottava, ON HYVÄKSYNYT TÄMÄN YHTEISEN KANNAN: 1 artikla Yhteisen kannan 1999/318/YUTP 4 artiklan täytäntöönpanoa lykätään 28 päivään elokuuta 2000 saakka. 2 artikla Kumotaan yhteinen kanta 98/426/YUTP. 3 artikla Tätä yhteistä kantaa tarkistetaan jatkuvasti. 4 artikla Tämä yhteinen kanta tulee voimaan päivänä, jona se hyväksytään. 5 artikla Tämä yhteinen kanta julkaistaan virallisessa lehdessä. Tehty Brysselissä 28 päivänä helmikuuta 2000. Neuvoston puolesta J. PINA MOURA Puheenjohtaja (1) EYVL L 123, 13.5.1999, s. 1. (2) EYVL L 190, 4.7.1998, s. 3.